Diari Oficial de la Generalitat Valenciana


Sumari del DOGV 4858, del 07-10-2004 (2004/10064)

Informació pública del programa de desenrotllament d'actuació urbanística integrada de la unitat d'execució PRI, sector avinguda de l'Exèrcit M-19 sòl urbà.
------------------------------------------------------------------------------------------------------------------------------------------------------------

### Dades del document

Número de DOGV
:   4858

Data del DOGV
:   07-10-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/10998


Organisme emissor
:   Edificaciones y Construcciones Fabian Granell, SL

Tipus de document
:   Anunci

Informació pública del programa de desenrotllament d'actuació urbanística integrada de la unitat d'execució PRI, sector avinguda de l'Exèrcit M-19 sòl urbà. [2004/A10149]
  
(Art. 44 i ss. Llei 6/1994, de la Generalitat Valenciana, de 15 de novembre, Reguladora de l'Activitat Urbanística.)
  
L'entitat Edificaciones y Construcciones Fabián Granell, SL, amb codi d'identificació fiscal I21576729, als efectes del que disposa la Llei Reguladora d'Activitat Urbanística, i en especial els seus articles 46 i 48, posa en coneixement de tots els possibles interessats i sotmet a informació pública:
  
1. Que, amb data 28 de setembre de 2004, s'ha presentat davant de l'Ajuntament de Bétera, el programa per al desenrotllament d'actuació integrada, que conté alternativa tècnica amb pla de reforma interior (PRI) de millora, projecte d'urbanització i programa d'actuació integrada, a fi de desenrotllar i executar les obres d'urbanització dels terrenys que es detallen i que comprenen la unitat d'execució del PRI de millora que s'adjunta del sector avinguda de l'Exèrcit, illa 19.
  
2. L'àmbit d'actuació del programa inclou un llistat de titulars cadastrals presentat a la Notaria on es protocol·litza el programa, a fi que es practiquen les pertinents notificacions.
  
3. L'alternativa tècnica i documents que l'acompanyen s'han protocol·litzat en la Notaria d'Eva Jiménez Moreno, en l'avinguda Escultor Ramón Inglés, 5, de Bétera (València).
  
4. Un exemplar de la dita alternativa tècnica s'ha depositat amb data de 27 de setembre de 2004 en l'Ajuntament de Bétera (València).
  
5. El present anunci es va a publicar en un diari d'informació general de la Comunitat Valenciana i en el Diari Oficial de la Generalitat Valenciana.
  
6. Dins del termini de 20 dies a comptar des de la publicació en el Diari Oficial de la Generalitat Valenciana qualsevol persona podrà comparéixer en la Notaria d'Eva Jiménez Moreno a Bétera, en horari de 10.00 a 13.00 hores i obtindre, a costa seua, còpia de l'acta que conté l'alternativa tècnica i documentació complementària o sol·licitar la seua exhibició.
  
Igualment, es podrà consultar la dita documentació i l'expedient administratiu format amb tal fi en l'Ajuntament de Bétera els dies hàbils de 09.00 a 14.00 hores.
  
7. Dins del mencionat termini de 20 dies podran presentar-se, davant de l'Ajuntament de Bétera, al·legacions al programa i projectes presentats o alternatives tècniques que pretenguen competir amb l'exposada al públic, sense perjuí del dret a pròrroga previst en la mencionada llei.
  
8. Una vegada finalitzat el termini indicat, en els cinc dies següents podran presentar-se en una plica tancada en l'Ajuntament de Bétera proposicions juridicoeconòmiques per a executar qualsevol de les alternatives tècniques que s'hagen formulat. Una vegada finalitzat el dit termini, tindrà lloc l'obertura de pliques.
  
9. El present anunci es publica, igualment, perquè servisca de notificació als afectats desconeguts, o a aquells l'adreça dels quals no constara o constara erròniament en el Registre Cadastral, de conformitat i als efectes previstos en l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, havent de tindre el present anunci la consideració d'edicte; i, en especial, per als titulars de les parcel·les cadastrals en què no consta domicili, parcel·la 84540-07.